ജമ്മുകശ്മീരില് വീണ്ടും ഡ്രോണ്: വെടിവെച്ചതോടെ പാക് അതിര്ത്തിയിലേക്ക് കടന്നതായി സൈന്യം, തെരച്ചില് ശക്തമാക്കി ശ്രീനഗര്: ജമ്മുകശ്മീര് അതിര്ത്തിയില് വീണ്ടും ഡ്രോണ് കണ്ടെത്തി. ജമ്മുവിലെ അര്ണിയ മേഖലയിലാണ് ഡ്രോണ് സാന്നിധ്യം കണ്ടത്. പ്രദേശത്ത് പരിശോധന തുടരുകയാണ്. ബിഎസ്ഫ് വെടിവച്ചതോടെ പാക് അതിര്ത്തിയിലേക്ക് ഡ്രോണ് കടന്നതായി ബിഎസ്എഫ് അറിയിച്ചു ഇന്ന് പുലര്ച്ചെ അഞ്ചരയോടെയാണ് ഡ്രോണ് കണ്ടത്. മഞ്ഞയും ചുവപ്പും നിറങ്ങളില് വെളിച്ചം മിന്നിമായുന്നത് ബിഎസ്എഫ് ഉദ്യോഗസ്ഥരുടെ ശ്രദ്ധയില്പ്പെടുകയായിരുന്നു. തുടര്ന്ന് വെടിവെച്ചതിന് പിന്നാലെ ഡ്രോണ് അപ്രത്യക്ഷമാവുകയായിരുന്നു. ജമ്മുകശ്മീരിലെ വ്യോമതാവളത്തിന് നേരെയുണ്ടായ ആക്രമണത്തിന് ശേഷം കനത്ത ജാഗ്രതയാണ് സൈന്യം പുലര്ത്തുന്നത്. ജൂണ് മുതല് ജമ്മുകശ്മീരിന്റെ വിവിധയിടങ്ങളില് ഡ്രോണ് സാന്നിധ്യം വ്യാപകമായി കണ്ടെത്തുന്നുണ്ട്. അതീവ സുരക്ഷയിലാണ് അതിര്ത്തി പ്രദേശങ്ങള്. സൈനിക കേന്ദ്രങ്ങള്ക്ക് സമീപമാണ് തുടര്ച്ചയായി ഡ്രോണ് സാന്നിദ്ധ്യം കണ്ടെത്തുന്നത്. ജമ്മുകശ്മീരില് പ്രാദേശികമായി പോലും ഡ്രോണുകള് പറത്തുന്നവര്ക്കെതിരെ നടപടിയെടുക്കുമെന്ന് പോലീസ് അറിയിച്ചിരുന്നു.